แรงซื้อหุ้นบิ๊กแคปหนุน SET ปิดเช้าบวก 8.65 จุด TRUE ซื้อขายสูงสุด 1.8 พันลบ.
แรงซื้อหุ้นบิ๊กแคปหนุน SET ปิดเช้าบวก 8.65 จุด TRUE ซื้อขายสูงสุด 1.8 พันลบ. โดยดัชนีปิดตลาดเช้านี้ที่ระดับ 1,730.13 จุด เพิ่มขึ้น 8.65 จุด หรือ 0.50 จุด มูลค่าการซื้อขาย 3.31 หมื่นล้านบาท
10 ก.ค. 2562

ผู้สื่อข่าวรายงานว่า ดัชนีปิดตลาดเช้านี้ที่ระดับ 1,730.13 จุด เพิ่มขึ้น 8.65 จุด หรือ 0.50 จุด มูลค่าการซื้อขาย 3.31 หมื่นล้านบาท
10 หุ้นดันดัชนีเช้านี้

ด้าน นายณัฐชาต เมฆมาสิน ผู้ช่วยกรรมการผู้จัดการ ฝ่ายวิเคราะห์หลักทรัพย์ บล.ทรีนีตี้ เปิดเผยว่า ตลาดหุ้นไทยเช้านี้เคลื่อนไหวอยู่ในแดนบวกสอดคล้องกันกับตลาดหุ้นในภูมิภาคเอเชีย จากความคาดหวังเชิงบวกต่อถ้อยแถลงของนายเจอโรม พาวเวล ประธานธนาคารกลางสหรัฐ (เฟด) ที่จะแถลงการณ์รอบครึ่งปีว่าด้วยนโยบายการเงินและภาวะเศรษฐกิจสหรัฐต่อสภาคองเกรสในวันที่ 10-11 ก.ค.นี้
ทั้งนี้ ตลาดฯคาดว่า ถ้อยแถลงของนายเจอโรม พาวเวล จะค่อนข้างผ่อนคลาย ซึ่งน่าจะเป็นบวกต่อสินทรัพย์เสี่ยงในระยะสั้นนี้ แต่สิ่งที่ยังเป็นกังวล คือเฟดคงไม่ได้ระบุชัดเจนเกี่ยวกับ Timeline การปรับลดดอกเบี้ย จึงน่าจะยังเป็นปัจจัยเสี่ยงอยู่
สำหรับแนวโน้มการลงทุนในช่วงบ่ายนี้ นายณัฐชาต กล่าวว่า ตลาดฯน่าจะยังแกว่งตัวในกรอบแคบๆ พร้อมให้แนวรับ 1,720 จุด และแนวต้าน 1,740 จุด
 
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
TRUE    มูลค่าการซื้อขาย  1,824.82 ล้านบาท ปิดที่    5.85 บาท เพิ่มขึ้น 0.30 บาท
GPSC    มูลค่าการซื้อขาย  1,772.14 ล้านบาท ปิดที่   71.75 บาท เพิ่มขึ้น 1.25 บาท
CPALL   มูลค่าการซื้อขาย  1,712.77 ล้านบาท ปิดที่   87.75 บาท เพิ่มขึ้น 1.50 บาท
TOP     มูลค่าการซื้อขาย  1,268.06 ล้านบาท ปิดที่   68.25 บาท เพิ่มขึ้น 1.75 บาท
SCC     มูลค่าการซื้อขาย  1,051.65 ล้านบาท ปิดที่  456.00 บาท  ลดลง 8.00 บาท